欲邪行
註釋與引用

↑ 《雜阿含經·一〇三九經》：「行諸邪婬，若父母、兄弟、姊妹、夫主、親族，乃至授花鬘者，如是等護，以力強干，不離邪婬。」《中阿含經·業相應品·思經》：「邪婬，彼或有父所護，或母所護，或父母所護，或姉妹所護，或兄弟所護，或婦父母所護，或親親所護，或同姓所護；或為他婦女，有鞭罰恐怖，及有名假賃至華鬘，親犯如此女。」《法蘊論》：「如世尊說：『有欲邪行者，於他女婦，他所攝受，謂：彼父、母、兄弟、姊妹、舅姑、親眷、宗族守護，有罰，有障，有障罰俱，下至授擲花鬘等信，於是等類，起欲煩惱，招誘強抑，共為邪行，不離邪行。』…… 《瑜伽師地論》：「『欲邪行者』者，此是總句。『於諸父母等所守護』者，猶如父母，於己處女，為適事他故，勤加守護，時時觀察，不令與餘，共為鄙穢；若彼沒已，復為至親兄、弟、姊、妹之所守護。此若無者，復為餘親之所守護。此若無者，恐損家族，便自守護；或彼舅姑，為自兒故，勤加守護。『有治罰』者，謂：諸國王，若執理者，以治罰法，而守護故。『有障礙』者，謂：守門者，所守護故。此中略顯，未適他者，三種守護：一、尊重至親、眷屬、自己之所守護，二、王執理家之所守護，三、諸守門者之所守護。『他妻妾』者，謂：已適他。『他所攝』者，謂：即未適他，為三守護之所守護。『若由凶詐』者，謂：矯亂已，而行邪行。『若由強力』者，謂：對父母等，公然強逼。『若由隱伏』者，謂：不對彼，竊相欣欲。『而行欲行』者，謂：兩兩交會。『即於此事、非理欲心、而行邪行』者，謂：於非道、非處、非時，自妻妾所，而為罪失。」《根本薩婆多部律攝》：「作不淨行者，行謂聖道，淨即涅槃，由八正行，方能證會；作不淨行，正違彼故；不者，相違義，猶如不善及不生等。兩交會法者，女、男根合，名為交會。又云：兩交會者，即是兩身、兩根也，據多說之。自口下門，犯他勝（波羅市迦）故，此之二句，彰其過重。有行不淨行，非兩交會；有兩交會，非不淨行等；為簡不受學處而行婬法，不名作不淨行。又釋：於自二門，名不淨行；於他處犯，名兩交會。言法者，即是持自性義。此言為簡於夢交會，無自性故。作，謂故心受樂。」《尊婆須蜜菩薩所集論》：「妻，人自守，若為人所守，下至婬女華飾香丸，此當言他女。」龍樹《大智度論》：「若有雖不守護，以法為守，云何法守？一切出家女人，在家受一日戒，是名法守。若以力，若以財，若誑誘，……如是犯者，名為邪婬。如是種種，乃至以華鬘與婬女為要，如是犯者，名為邪婬。」《十住毘婆沙論》：「邪婬者，所有女人，若為父母所護，親族所護，為姓所護，世法所護，戒法所護，若他人婦，知有鞭杖、惱害等障礙，於此事中，生貪欲心，起於身業。」
他女婦者？謂七種婦，何等為七？一、授水婦，二、財貨婦，三、軍掠婦，四、意樂婦，五、衣食婦，六、同活婦，七、須臾婦。
授水婦者，謂：女父母，授水與男，以女妻之，為彼家主，名授水婦。
財貨婦者，謂：諸丈夫，以少多財，貿易他女，將為己婦，名財貨婦。
軍掠婦者，謂：有丈夫，因伐他國，抄掠他女，將為己婦；復有國王，因破敵國，取所欲已，餘皆捨棄；有諸丈夫，力攝他女，將為己婦，如是等類，名軍掠婦。
意樂婦者，謂：有女人，於男子家，自信愛樂，願住為婦，名意樂婦。
衣食婦者，謂：有女人，於男子家，為衣食故，願住為婦，名衣食婦。
同活婦者，謂：有女人，詣男子家，謂男子曰：『我持此身，願相付託，彼此所有，共為無二，互相存濟，以盡餘年，冀有子孫，歿後承祭。』名同活婦。
須臾婦者，謂：有女人，樂與男子，暫時為婦，名須臾婦。
他攝受中，母守護者，謂：有女人，其父或狂，或復心亂，或憂苦逼，或已出家，或遠逃逝，或復命終，其母孤養，防守遮護，私誡女言：『諸有所作，必先白我，然可得為。』名母守護。
父守護者，謂：有女人，其母或狂，或復心亂，廣說乃至，或復命終，其父孤養，防守遮護，私誡如前，名父守護。
兄弟守護者，謂：有女人，父母或狂，或復心亂，廣說乃至，或復命終，兄弟孤養，防守遮護，私勸誡言：『諸有所作，必先告白，然可得為。』名兄弟守護。
姊妹守護者，謂：有女人，父母或狂，或復心亂，廣說乃至，或復命終，姊妹孤養，防守遮護，勸誡如前，名姊妹守護。
舅姑守護者，謂：有女人，其夫或狂，或復心亂，廣說乃至，或復命終，依舅姑居，舅姑喻曰：『爾勿愁惱，宜以自安，衣食之資，悉以相給，我當憂念，如子不殊。』舅姑恩恤，防守遮護，私誡之言：『諸有所作，必先諮白，然可得為。』名舅姑守護。
親眷守護者，謂：有女人，除母及夫，餘異姓親，名為親眷，而此女人，為彼親眷，防守遮護，名親眷守護。
宗族守護者，謂：有女人，除父兄等，餘同姓親，名為宗族，而此女人，為彼宗族，防守遮護，名宗族守護。
言有罰者，謂：有女人，自無眷屬，又非婬女，若有凌逼，為王所知，或殺或縛，或復驅擯，或奪資財，名為有罰。
言有障者，謂：有女人，身居卑賤，雖無親族，而有主礙，名為有障。
有障罰俱者，謂：有女人，自無眷屬，又非卑賤，依恃他居，為他所礙，若有凌逼，所依恃者，便為加罰，名障罰俱。又上所說，一切女人，隨所依止，皆有障罰，所以者何？由諸女人，法有拘礙，非禮行者，便遭殺縛，或奪資財，或被退毀，是故一切名障罰俱。
何等名為下至授擲花鬘等信？謂：有女人，已受男子，或花或鬘，或諸瓔珞，或塗香末香，或隨一信物，如是名為下至授擲花鬘等信。」
↑ 《根本說一切有部毘奈耶》：「有七種婦，十種私通。云何七種婦？…… 云何十種私通？謂：為十人所護。…… 《根本薩婆多部律攝》：「言須臾者，謂：非多時為夫妻事，亦名無雜婦。言無雜者，雖有夫主，守法清居，異常流故，故稱無雜。」《四分律》：「女人有二十種：母護，父護，父母護，兄護，姊護，兄姊護，自護，法護，姓護，宗親護；自樂為婢，與衣婢，與財婢，同作業婢，水所漂婢，不輸稅婢，放去婢，客作婢，他護婢，邊方得婢。 男子亦有二十種，亦如是。」《彌沙塞部和醯五分律》：「十種女者：父母所護，兄姊所護，親里所護，自護，法護，自任，衣物，共誓，有主，作信。 十種男，亦如是。」《十誦律》：「女者，有十四種護：父所護，母所護，父母所護，兄弟所護，姊妹所護，舅護，姑護，舅姑護，親里護，姓護，自護，法護，夫主護。……丈夫，有七種婦：索得，水得，破得，自來得，以衣食得，合生得，須臾得。 《善見律毘婆沙》：「女有十護：父護者，父禁制，不聽出入，恐慮他事。母護，亦如是。父母護，檢看視，不與餘處遊，亦不聽行來出入。兄護，姊護，宗親護，姓護，法護，罰護。法護者，是同法人護也。罰護者，若寡女，欲與餘人私通，先向官說，若許者便通，若不許者不得專輒，犯者罰金輸官，故名罰護。物買者，持物贖取，是名為買也。樂住者，是樂同住也。雇住者，以物雇之，家事悉以委付。衣物住者，因得衣裳，承住為婦，此是貧窮女也。水得者，因共洗浴，以水相灌，共作要誓為夫婦，是名水得。鐶得者，以鐶安置頭上，恒以戴物，取鐶擲去 :『汝來住我屋，常作我婦。』是名鐶得。婢取者，自己婢，還取為婦。執作者，以直雇賃，充家中執作，取以為己婦，是名執作。舉旗婦者，竪旗立軍，往破他國，得他女，取為己婦。」《摩訶僧祇律》：「若孤女無父，無母，無親里，若俱無；若自立，若依他立，若依親里立，若俱立。 若家內，同產，先要，罰，榛王；績縷，作食，取水，無子，繼嗣。 若有女人，母所護，父所護，兄弟護，姊妹護，自護，種姓護，錢所護；童女，寡婦，他護。 若女人，穀買得，錢買得；若輸錢女，半輸女，盡輸女；若一月住，若隨意住；抄掠，與花鬘，無種，須臾。 無子婦，婢婦，出家，放，婬女，婬女使人，外婬女，外婬女使人，若棄女，乞女，被遣女，下錢女。 若孤女依外祖母，依外祖父，依外曾祖，依外舅，依外姨母，依祖父，依祖母，依曾祖，依父舅，依父姨母，亦如上說。」
水授婦者，謂：不取財物女之父母，以水注彼女夫手中，而告曰：『我今此女，與汝為妻，汝當善自防護，勿令他人輒有欺犯。』是名水授婦。
財娉者，謂：得財物，以女授之，如上廣說，是名財娉婦。
王旗婦者，如剎帝利，灌頂大王，嚴整兵旗，伐不臣國，既戰勝已，而宣令曰：『隨意所獲女，任充妻室。』此由王旗力，獲女為妻妾；又若有人，自為賊主，打破村城，獲女為婦，是名王旗婦。
自樂婦者，若女、童女，自行詣彼得意男處，告言：『我今樂與仁為妻。』彼便攝受，是名自樂婦。
衣食婦者，若女、童女，詣彼男子處，告曰：『汝當給我衣食，我當與汝為妻。』是名衣食婦。
共活婦者，若女、童女，詣彼男處，告言：『我所有財，及汝財物，並在一處，共為活命。』是名共活婦。
須臾婦者，謂：是暫時而為婦事，是名須臾婦。
云何父護？若女人，其夫身死，或被禁縛，或時逃叛，其父防護，是名父護。
母護，亦爾。
云何兄弟護？若女人，父母及夫，並皆亡歿，或時散失，至兄弟家，而為住止，兄弟衛護，是名兄弟護。
姊妹，亦然。
云何大公護？若女人，父母、宗親，並皆亡歿，其夫疾患，或復癲狂，流移散失，依大公住，大公告曰：『新婦！汝可歡懷，於我邊住，我憐念汝，如觀己子。』大公即便如法守護，是名大公護。
大家護，亦然。
云何親護？從七祖已來，所有眷屬，並名為親，過此非親。若女人，父母、兄弟、姊妹、夫主，並皆亡歿，或癲狂等，或流離他土，便於餘親，依止而住，名為親護。
云何種護？謂：婆羅門、剎帝利、薜舍、戍達羅，女依種而住，名為種護。
云何族護？謂：於婆羅門等中有別氏族，如頗羅墮社、高妾、婆蹉等，女由此護，名為族護。
云何王法護？若女人，親族並無，唯有一身，由王法故，無人敢欺，是名王法護；又有法護者，若有女人，孀居守節，潔行貞心，人不欺犯，是名法護。」
母護者，母所保。父護者，父所保。父母護、兄護、姊護、兄姊護，亦如是。自護者，身得自在。法護者，修行梵行。姓護者，不與卑下姓。宗親護者，為宗親所保。
自樂為婢者，樂為他作婢。與衣者，與衣為價。與財者，乃至與一錢為價。同業者，同共作業，若未成夫婦禮。水所漂者，水中救得。不輸稅者，若不取輸稅。若放去婢者，若買得，若家生。客作者，雇錢使作，如家使人。他護者，受他華鬘為要。邊方得者，抄劫得。是謂二十種。
父母所護者，女有父母，父母能與能奪。兄姊、親里，亦如是。自護者，自得自在，自與自奪。法護者，正法出家，修行梵行。
自任者，自隨所樂。衣物者，受他衣物。共誓者，與人要誓。有主者，女人屬夫。作信者，受他片致要，一日一月，乃至一交會。
索得者，以少多財物，索得作婦，是名索得。水得者，若人捉手，以水灌掌，與女作婦，是名水得。破得者，若破他國，奪得作婦；復有自國，反叛誅罰得者，是名破得。自來得者，若女人，自一心貪著愛樂故，來供給作婦，是名自來得。衣食得者，若女人，不能自活，為衣食故，來供給作婦，是名衣食得。合生得者，若女人，語男子言：『汝有財物，我有財物，若生男女，當供養我等。』是名合生得。須臾得者，共一交會故，名須臾得。」
孤無母者，謂女無母，依父生活，是名無母。……孤女無父者，有女無父，依母生活，是名無父孤女。……無親、俱無，亦復如是。自立者，無父、無母，無親里，自活。……依他立者，若女無親，而依他立。……依親及俱，亦復如是。……
家內者，若有人養他小兒，教習長大，家中有所生女，年亦長大，便作是念：『我今此女，年已長大，當出嫡他，今日此兒，是我所養，今已長大，何不以女嫁與此兒，當如我子，亦為女婿。』……同產者，若有同產，兄喪欲執嫂為婦。……先要者，若有男子，共他婦通，其婦語此男子言：『若我夫瞋，苦治我罪，驅出門者，汝當取我。』答言：『可爾。』時彼婦人，便故惱其夫，令其忿恚，苦治驅出。……罰者，若王欲取人女，……語其家言：『我能罰汝家，而取汝女，但不欲爾，汝與我女，可得衣食，莊嚴之具，自然不乏，又可饒益汝家。』……榛王者，賊主也，若賊主欲取他女，……語其家言：『我是林中王，能為汝作不饒益事，汝當送女與我，可得衣食，嚴具自恣，并護汝家。』……績縷者，若有寡婦，紡績自活，有男子欲得，……語寡婦言：『為我作婦。』彼寡婦言：『我若相就，不能餘作，唯能績縷，須者當往。』……作食者，若有寡婦，有男子欲得，……寡婦言：『我但能作食，不能餘作，須者當往。』……取水者，若有寡婦，有男子欲取此婦，……寡婦答言：『我但能取水，不能餘作，須者當往。』……無子者，若有男子，都無子息，復有寡婦，亦無兒子，有男子欲得此寡婦，……語寡婦言：『俱無子息，來共合活。』……繼嗣者，若有男女，俱無子息，恐其死後，若墮餓鬼，無所繼嗣，時有男子欲得寡婦，……語寡婦言：『來共汝生活，若我先死，墮餓鬼者，汝當祠我；若汝先死，我當祠汝。』……
母護者，有女人，依母住。……父護、兄弟護、姊妹護，亦復如是。自護者，有女人，無父母親里，自作生活，持戒自護。……姓護者，有女人，無父母，依同姓住。……錢護者，若女人，負人錢未滿。……童女、寡婦、他婦，亦復如是。
穀買得者，若女，以穀買得。……錢買得者，亦復如是。輸錢者，若有人養女，索稅錢，唯除自供，餘者盡取。……半輸、盡輸，亦復如是。一月住者，若寡婦，有男子欲求為婦，……寡婦答言：『我不能長住，為可一月相就，若須者當往。』……隨意住者，有寡婦，男子欲求為婦，……寡婦言：『我不能長住，隨我意，幾時住，須者當往。』……抄掠得者，若人破他聚落，抄得女人。持花鬘者，有國土法，男子欲求女人為婦時，直遣人持花鬘，往與女人家，若受花鬘，便知得婦，若不受花鬘，便知不得。……無種者，若男子，無父親，亦無母親，又無知識，彼女亦爾。……須臾者，若端正女人，有男子，……求須臾交會。……
無子婦者，若有家富，兒小便為娶婦，兒死，此兒婦小，依止姑住，至其長大。……婢婦者，如諸國土，有賣生口，若男子欲求為婦，欲言買為婦，恐責錢多，……密語婦言：『我今買汝為婢，實持作婦。』……出家者，若端正女人，於諸外道出家。……放者，放有二種，若賣，若離婚；賣者，如頗梨國法，有婦小嫌便賣；離婚者，有國土法，夫婦不相樂樂，便詣王所，輸三錢半二張劫貝，而求斷當，聽使離婚。……婬女者……。婬女使人者，婬女婢也。……外婬女者，有婬女，恒在田野求人。……外婬女使人……。棄女者，若女人，他行妊娠，然後於諸外道中出家，月滿生女，棄著四衢道中，有人取養，至年長大。……乞女者，若有人，多男無女，從他乞女，養至年長大。……被遣女者，若有女人，未出嫁時，共他私通，然後出嫡，婿知非童女，便遣還家，索本財物。……下錢女者，若人娶婦，輸錢未畢，此女父母，多索其錢，不能令滿，而不得婦，女亦不得更嫁。……
↑  
《雜阿含經·一〇四四經》：「我當為說自通之法，諦聽！善思！何等自通之法？謂：聖弟子作如是學，我作是念：……受不殺生，不樂殺生。……持不盜戒。……『我既不喜人侵我妻，他亦不喜，我今云何侵人妻婦？』是故受持不他婬戒。……受持不妄語戒。……不行兩舌。……於他不行惡口。……於他不行綺飾。……如是七種，名為聖戒。」

《雜阿含經·一〇二經》：「自棄薄其妻，又不入婬舍，侵陵他所愛，當知領群特。內外諸親屬，同心善知識，侵掠彼所受，當知領群特。」

《別譯雜阿含經·二六八經》：「捨自己妻及婬女，邪姦他婦無所避，如是亦名旃陀羅。於己種姓及親友，如是之處造邪惡，不擇好惡而姦婬，是亦名為旃陀羅。」

《根本說一切有部毘奈耶》：「佛在室羅伐城，逝多林給孤獨園。於此城中，有一長者，先有自妻，復行邪行。其妻告曰：仁者不應作此邪行之事。其妻屢諫，夫不隨語，婦起瞋嫌，共餘男子，亦為私合。其夫每以家物贈彼私婦，其妻亦以家物遺彼邪夫。……時，彼夫婦知婢譏刺，俱懷慚愧，並默無言。時，鄔波難陀，知是事已，便往詣彼長者宅中，為彼夫婦，毀呰破戒，讚歎持戒。……時，彼夫婦既聞法已，俱捨邪行。……復為讚歎五戒功德，汝等善聽：『如佛說，有五種大施，何謂為五？若離殺生、偷盜、欲邪行、妄語、飲酒，是為五種大施。何故離此五事、名為大施？由離五故，得無所畏，無諸怨結，妻室貞良，言則信受，常不驕逸，由此五故，感無量樂，常處人天，故名大施。』時，彼二人，聞此法已，倍生深信，受五學處。」
↑  福慧特刊第12期-第11页 （页面存档备份，存于） 浅谈戒律（一）
1 2  
《法蘊論》：「所言欲者，謂是婬貪，或所貪境。欲邪行者，謂於上說，所不應行，而暫交會。下至自妻，非分、非禮，及非時、處，皆名欲邪行。」

《阿毘曇甘露味論》：「有婦女，他所有，知他婦女，故欲共婬，若道、非道中；自有婦，犯非道，如是婬妷。」

《阿毘曇心論》：「邪行者，婦女，他所有，犯於道；若自所有，時時犯非道。」

《雜阿毘曇心論》：「邪婬者，父母等護，起護想，道、非道行；無護者，非處、非時，是不應行而行，名作無作，是身業邪婬。」
1 2  
《大毘婆沙論》：「問：若有女人，為其父、母、兄弟、姊妹、親族等護，有罰，有礙，是他妻妾，他所攝受，乃至或有贈一花鬘，若於彼所，行不淨行，於誰處得根本業道？答：於能攝護，乃至贈一花鬘處得。」
↑ 《四分律》：「爾時，世尊在王舍城。王子無畏（ ），男根有病，令女人含之，後得差。得差已，即於此女人口中行婬。此女人，憂愁不樂，便作是念：『若王瓶沙來時，我當覆頭露形，在王前住。……』後異時，王瓶沙往無畏所，時，女人如先所念，於王前如是住。王問言：『汝狂耶？何故如是？』女答言：『我不狂，是王子所須，是故覆護耳。』王即喚無畏來語言：『汝云何乃於侍女口中行欲耶？』無畏聞之，甚以慚愧。後於異時，王子無畏言：『此女人有罪，為著黑衣，安置城門邊，作如是言：若有如是病者，當於此婬女口中行婬得差。』」《摩訶僧祇律》：「佛住王舍城，廣說如上。時，阿闍世王，生一童子，字優陀夷跋陀羅（Udāyibhadda （ 英语 ： ） ）。此兒陰為虫所食，……時抱養者，常以口含其陰，……便失不淨，失不淨時，虫便隨精而出，此兒於是得差，苦痛除愈。從是已後，常習此法，口中行婬，如是轉久，乃至強牽餘母人，於口中行婬。其兒有婦，即作是念：『彼習此不已，當復及我，宜豫作方便，止此惡法。』於是脫衣裹面，露其形體，往詣姑所，禮拜問訊。時，姑呵言：『汝癡狂耶！何得如是？』答言：『不狂！但大家子，捨於常道，而用其口，是故覆之。』即向其姑，具說上事。爾時宮內，展轉相語，乃至外舍，盡共聞知，多共為此，口中行欲。時，王舍城婆羅門、居士，詣阿闍世王所，白言：『大王！國中有此惡法流行，云何口中是飲食處、而行不淨？』王聞此言，甚用不可，即作教令：『從今已去，若有作此，及教他者，當重治其罪。』」在公元前二世紀～三世紀成書的古印度法規文獻當中，政事論，將非陰道行淫稱之為「ayoni」，會被課以最初級的罰金。摩奴法典要求丈夫只在女性能生育的期間行淫（即月事期間不應行淫）；若男性在人類女性陰道以外的處所射精（以及女性月事期間），要執行特定的潔淨儀式。
Ruth Vanita. .   [2017-01-03]. （原始内容存档于2017-01-05）. In the Arthashastra （政事論）, there is a wide category of ayoni, or non-vaginal sex (also mentioned in other texts, such as the Mahabharata), which, wehther with a man or a woman, is punishable with the first fine
.   [2017-01-03]. （原始内容存档于2016-12-01）. （摩奴法論）:If a man has shed his semen in non-human females, in a man, in a menstruating woman, in something other than a vagina, or in water, he should carry out the Painful Heating vow
P. Hurteau. .   [2017-01-03]. （原始内容存档于2017-01-05）. The legislator Manu (摩奴法論) required the husband to have sex only during his wife's fertile period (ritu)...For now, suffice it to indicate a series of sexual acts categorized by the phrase "siktva ayoni", which means any discharge of semen outside the vagina without any consideration for the parntner's gender. The penalties for extravaginal sex vary, but may include the loss of caste status when committed with an untouchable, in which case, accoording to belief, the ancestors may feed on the offender's semen for a month.
↑ 《舍利弗阿毘曇論》：「云何邪婬？若有邪行人，若有母護、父護、兄護、弟護、姊護、妹護、自護、法護、姓護、親里護、信要護、乃至花鬘護，若共如此宿，共行欲法；若自妻，非道行；彼業是邪行，若行彼業者，是名邪行人。」《三法度論》:「問：云何邪婬？答：邪婬者，他、法受、非道行；邪婬三種，犯他受，犯法受，犯非道。問：云何邪婬？問說婬是本，以何等故說邪婬？答：人有二種，出家，及在家；於中出家者，行婬是說惡行；在家，婬非惡行，而邪是惡行；若在家婬是惡行者，須陀洹行婬應墮地獄，若不爾者，邪為惡行，故經說二種無咎。 ……此中更有餘邪婬，此說云何攝彼？……答：……前已說『離產時女』，若說『女』，當知已說畜生；若說『離產』者，當知已說餘行，是故具說。」《四阿含暮抄解》:「問：何法婬愚行？答：婬愚行，他、法受、行更婬；婬愚行略三：他他取、去法受、行更婬。……問：是更婬何法？答：更婬，捨婦人所生處，更以餘婬、男兒、山持，更婬名。謂捨婦人所生處，作餘婬，力強婬，男兒行，山持行，是更婬。」
問：云何他受？答：他受者，主、親、王，主所受，親所受，王所受，是一切他受。
主有二，有至竟，有少時。至竟者，如方土家法，女屬主，若婬此女，從彼邪婬。少時主者，若女從彼取物，齊限有時，若婬此女，從彼邪婬。
親者，父母、兄弟、舅等，及養女，若棄女取養。
王受者，若無親、無主，而受王稟。
問：云何法受？答：法受者，學、齋、族法，若受學法，是學法受；若受齋法，是齋法受；若受族法，是族法受，是俱中可說。
學法受者，若主前聽學，後犯者是邪，是謂學法受。
齋法受者，若主先聽受齋，後犯者是邪，是謂齋法受。
族法受者，如前說親受，但作經者欲令滿三法故，重說族法受，母、姊妹、女、子婦及同姓，是一切不可犯，犯者邪。
問：云何非道行？答：非道行者，女產、男、不成男，非道行名。
若女新產後，犯道，是非道行；若以力勢，犯未嫁女，是非道行；及婬男、不成男，是謂三非道行。